ส่องร้าน Apple Central World มีต้นหูกระจงอยู่รอบๆ เปิดให้ชม 31 ก.ค.นี้ 
ข่าวดีสำหรับสาวกแอปเปิล (Apple) ประกาศวันเปิดแอปเปิลสโตร์(Apple Store หรือ Apple Central World) ที่เซ็นทรัลเวิลด์ วันที่ 31 กรกฎาคมนี้ เวลา 10.00 น. โดยมีการเปิดให้ลงทะเบียนเข้าร้าน แต่ข่าวร้ายคือ คิวเต็มหมดแล้วทุกช่วงเวลา เผยโฉมดีไซน์สวยงาม มีกระจกใส 360 องศา และมีต้นหูกระจงรายรอบสิ้นสุดการรอคอยสำหรับสาวกแอปเปิล หลังจากทำท่าว่าจะเปิดสาขาใหม่มาหลายเดือนในกรุงเทพมหานคร ล่าสุดได้วันที่ชัดเจนแล้วคือวันที่ 31 กรกฎาคมนี้ ซึ่งเป็นสาขาที่ 511 ของโลก โดยข้อความที่ปรากฏหน้าเว็บไซต์แอปเปิลประเทศไทย นั้นได้ระบุถึงการเปิดร้าน และข้อจำกัด รวมถึงคิวจองเข้าชมร้านเต็มหมดแล้วApple Central Worldจะเปิดให้บริการในวันศุกร์ที่31กรกฎาคมนี้ เราตื่นเต้นที่จะได้ต้อนรับคุณเข้าสู่Apple Storeร้านล่าสุดของประเทศไทย ณ ใจกลางกรุงเทพฯ ความปลอดภัยมีความสำคัญเป็นอันดับหนึ่งสำหรับเรา การมาเยี่ยมชม Apple Central Worldในวันศุกร์ที่31กรกฎาคมนี้จะต้องทำการจองล่วงหน้ามาก่อนเท่านั้น และเรามีความจำเป็นต้องจำกัดจำนวนลูกค้าภายในร้านด้วยเช่นกันขณะนี้ ช่วงเวลาการเยี่ยมชมร้านในวันศุกร์ที่31กรกฎาคมนี้มีการจองเข้ามาเต็มหมดแล้ว โปรดกลับมาดูที่เว็บไซต์เป็นระยะๆ ว่ามีคิวว่างจากการยกเลิกหรือไม่ผู้ที่ไม่ได้ทำการจองมาก่อนจะไม่สามารถเข้าเยี่ยมชมร้านได้ ขอขอบคุณที่คุณเข้าใจและอดทนรอในช่วงเวลาเช่นนี้สำหรับระยะเวลาการเปิดร้านคือตั้งแต่เวลา 10.00 น. แต่ละรอบให้เวลา 45 นาที จนถึงเวลา 20.45 น.ทั้งนี้ภาพและข้อมูลที่แอปเปิลเผยแพร่ต่อสื่อมวลชนนั้นApple ได้เผยโฉม Apple Central World โดยระบุว่าเป็นร้านค้าปลีกแห่งที่สองและเป็นร้านค้าปลีกที่ใหญ่ที่สุดในประเทศไทย ตั้งอยู่ใจกลางย่านราชประสงค์ เดินทางมาได้ง่ายสถาปัตยกรรมของ Apple Central World (แอปเปิลเซ็นทรัลเวิลด์) ได้รับการสร้างสรรค์ด้วยดีไซน์แบบกระจกทั้งหมดเป็นครั้งแรก และตั้งอยู่ใต้หลังคา Tree Canopy ที่ยื่นออกมา เมื่อเข้าไปข้างใน ลูกค้าสามารถขึ้นลงระหว่างสองชั้นผ่านบันไดวนที่โอบล้อมแกนไม้ หรือโดยสารลิฟต์ทรงกระบอกที่หุ้มด้วยสเตนเลสสตีลที่ขัดเงาเหมือนกระจก ผู้เยี่ยมชมสามารถเข้าร้านจากชั้นล่างหรือชั้นบน ซึ่งเชื่อมกับทางไปรถไฟฟ้าและศูนย์การค้าที่ใหญ่ที่สุดของเมือง ลานด้านนอกเป็นสถานที่ให้ผู้คนได้มาพบปะ โดยมีม้านั่งและต้นหูกระจงขนาดใหญ่ปลูกไว้โดยรอบเราตื่นเต้นที่ผู้มาเยี่ยมชมจะได้พบกับร้านที่โดดเด่นไม่ซ้ำแบบใครอย่างแท้จริงที่แยกราชประสงค์แห่งนี้ Deirdre OBrien รองประธานอาวุโสฝ่าย Retail + People ของ Apple กล่าวที่นี่จะมีเซสชั่น Today at Apple ที่จะจัดขึ้นในอนาคตและมีทีมงานต้อนรับผู้คนด้วยบริการและการสนับสนุนด้วย เป็นต้น
ข่าวดีสำหรับสาวกแอปเปิล (Apple) ประกาศเปิด Apple Store (Apple Central World) ที่เซ็นทรัลเวิลด์ วันที่ 31 กรกฎาคมนี้ เปิดให้ลงทะเบียนเข้าร้าน แต่คิวเต็มแล้ว เผยโฉมดีไซน์กระจกใส หูกระจงรายรอบ
Apple Central World,Apple Store,Apple Store CTW,แอปเปิล สโตร์,แอปเปิลสโตร์,Apple Store Central World,แอปเปิลเซ็นทรัลเวิลด์